section_heading: Smrt Kambiza
paragraph_text: Kambiz se pokušao obračunati s njim, no na putu u Pasargad je izgubio život. Prema Dariju, Kambiz je počinio samoubojstvo jer je smatrao kako nema šanse da se uspije vratiti na tron, dok grčki povjesničari Herodot i Ktezije navode kako je smrt bila nesretan slučaj. Alternativni izvori govore kako je Darije osobno ubio Kambiza što je trebao biti prvi korak u njegovoj borbi za perzijski tron.